Salantų žydų holokausto vieta
Salantų miestelio žydų bendruomenės vyrų žudynių ir laidojimo vieta (nacionalinio reikšmingumo lygmens valstybės saugoma kultūros vertybė: unikalus kodas - 10981, senas vertybės kodas – I50, senas kultūros paminklo Nr. IV383) – žydų holokausto vieta šiaurės rytinėje Kretingos rajono savivaldybės teritorijos dalyje, Žvainiuose (Imbarės seniūnija), 1,80 km į pietvakarius nuo Salantų, 0,69 km į vakarus nuo kelio Salantai–Imbarė, Salanto kairiajame krante.